# Darnius

Darnius és un municipi de la comarca de l'Alt Empordà. Destaca per la producció de suro i per la ramaderia. Temps ençà la vinya fou important, però amb el temps els boscos de suro han anat prenent les antigues feixes de vinya.

## Geografia

* Llista de topònims de Darnius (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Història

Darnius pertanyia al comtat de Besalú. Se l'esmenta l'any 983, encara que ben segur que existia força abans d'aquesta data. L'església, dedicada a Santa Maria, ja s'esmenta a la fi del segle x. És un poble de Sagrera, creat al voltant de l'edifici eclesiàstic. L'1 de març de 2013 el municipi va declarar-se territori català, lliure i sobirà. L'estiu del 2021, Darnius va ser l'escenari principal pel rodatge de la pel·lícula Suro (2022) de Mikel Gurrea guanyadora de tres premis Gaudí.

## Edificis

L'església de Santa Maria, del segle xiii, és un bonic exemple de l'arquitectura del romànic tardà, molt semblant a les de Maçanet de Cabrenys i Agullana. Té una nau única, coberta amb una volta de mig punt lleugerament apuntada. L'absis, semicircular, s'obre a la nau amb un doble plec en gradació. Acaba amb una volta ametllada. El portal té un timpà decorat amb un crismó (del qual neixen vint-i-vuit rajos) i dos estels de vuit puntes.
Entre els molins destaquen Mas Cros, Molí d'en Palau i Mas Segalars.
La masia de Can Massot, inclosa a l'Inventari del Patrimoni Arquitectònic de Catalunya.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 17 | 20 | 29 | 399 | 569 | 1.253 | 1.198 | 1.074 | 1.168 | 1.143 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.148 | 973 | 823 | 1.106 | 655 | 531 | 467 | 489 | 512 | 512 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 531 | 525 | 517 | 519 | 516 | 547 | 534 | 529 | 532 | 534 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 550 | 557 | 537 | 535 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :
| Entitat de població | Habitants (2023) |
| Darnius | 456 |
| Veïnat d'Arnera | 31 |
| Veïnat de Mont-roig | 22 |
| Veïnat d'Amunt | 12 |
| Barri del Pantà | 11 |
| Veïnat de Ricardell | 11 |
| Santa Anna | 3 |
(Font: Idescat)

## Referències

* ↑ «El Punt Avui - Notícia: Territori lliure i sobirà, per 3 vots i 4 abstencions».
* ↑ DDG, Josep Coll /. «Darnius i el món del suro fan el salt al cinema» (en castellà), 19-09-2022. [Consulta: 16 juny 2024].
* ↑ turisapps. «Can Massot, centre neuràlgic de la pel·lícula Suro (2022)». [Consulta: 16 juny 2024].
* ↑ 469m Altituds preses del Mapa Topogràfic de Catalunya 1:10.000 de l'Institut Cartogràfic de Catalunya 42° 23′ 48″ N, 2° 47′ 58″ E﻿ / ﻿42.39667°N,2.79944°E﻿ / 42.39667; 2.79944
* ↑ 107m Altituds preses del Mapa Topogràfic de Catalunya 1:10.000 de l'Institut Cartogràfic de Catalunya 42° 21′ 38″ N, 2° 51′ 35″ E﻿ / ﻿42.36056°N,2.85972°E﻿ / 42.36056; 2.85972
* ↑ 222m Altituds preses del Mapa Topogràfic de Catalunya 1:10.000 de l'Institut Cartogràfic de Catalunya 42° 21′ 14″ N, 2° 48′ 33″ E﻿ / ﻿42.35389°N,2.80917°E﻿ / 42.35389; 2.80917

## Vegeu també

* Castell de Mont-roig
* Plàtana Grossa d'en Massot

## Enllaços externs

* Darnius - Lloc web oficial
* Informació de l'Institut d'Estadística de Catalunya